Teófilo Cubillas
<s>Teófilo Juan Cubillas Arizaga (; Lima, 8. ožujka 1949.) je umirovljeni peruanski nogometaš i reprezentativac koji je igrao na poziciji ofenzivnog veznog.</s><s>Bio je poznat po svojoj tehnici, golgeterskim vještinama i izvođenju slobodnih udaraca; u IFFHS-ovom izboru je proglašen najboljim peruanskim nogometašem, a uvršten je i među 50 najboljih igrača svijeta te je stavljen na Peléov popis 125 najboljih živućih nogometaša 2004. godine.</s>

<s>Profesionalnu karijeru započeo je u klubu Alianza Lima, gdje će kasnije igrati u još tri navrata, radeći i kao trener-igrač tokom 1988. godine.</s><s>Kratko je igrao u Europi (Basel i Porto), međutim većinu karijere proveo je u Južnoj i Sjevernoj Americi.</s><s>Klupsku karijeru zaključio je 1989. godine.</s>

<s>Cubillas je, u svijetu, ipak najpoznatiji po svojim reprezentativnim nastupima za Peru, za kojeg je debitirao 1968. godine.</s><s>Sudjelovao je na Svjetskom prvenstvu 1970. godine, gdje je Peru došao do četvrtfinala; Cubillas je te godine proglašen najboljim mladim igračem prvenstva (imao je 21 godinu) te je dobio brončanu kopačku, postigavši pet golova u svom debitantskom nastupu.</s><s>S Peruom je 1975. godine osvojio Copu Américu, a na Svjetskom prvenstvu 1978. godine je nanovo igrao u četvrtfinalu; te je godine uvršten u idealnu momčad prvenstva i dobio je srebrnu kopačku, postigavši ponovo pet golova.</s><s>Cubillas je tako postao prvi igrač u historiji koji je postigao barem pet golova na dva različita prvenstva, što je rekord kojeg će kasnije ponoviti Miroslav Klose i Thomas Müller.</s><s>Sudjelovao je i na Svjetskom prvenstvu 1982. godine, ali nije postigao nijedan gol.</s><s>Te godine je, također, završio svoju reprezentativnu karijeru.</s>

<s>Peruanski fudbaleri
Fudbaleri ili nogometaši Basela
Fudbaleri ili nogometaši Porta
Južnoamerički prvaci u fudbalu
Fudbalski treneri</s>

